Publication: Magyar Közlöny
Issue: MK-2009-152 (Year: 2009, Number: 152)
Era: 2004-2010
Section: 2009. évi CI. törvény
Paragraph Index: 349

3. Az Egyezmény 1. cikkéhez (Meghatározások) E cikk végére beiktatott kiegészítõ pont helyébe a következõ rendelkezés lép: ”A cikk a felsorolás végén a következõ rendelkezéssel egészül ki: (ab) A gyalogosokkal egy tekintet alá esnek azok a személyek, akik gyermekkocsit, betegszállító vagy rokkantszállító kocsit, vagy bármely más, kisméretû és motor nélküli jármûvet tolnak vagy húznak, akik kerékpárt vagy segédmotoros kerékpárt tolnak, valamint azok a mozgáskorlátozottak, akik a maguk által mozgatott vagy lépésben haladó rokkantszállító kocsival közlekednek.” (ac) „Az 1958. évi Genfi Egyezmény” az 1958. március 20-án Genfben aláírt és 1995. október 16-án módosított „Egyezmény a közúti jármûvekre, a közúti jármûvekbe szerelhetõ alkatrészekre, illetve a közúti jármûveknél használatos tartozékokra vonatkozó egységes mûszaki elõírások elfogadásáról és ezen elõírások alapján kibocsátott jóváhagyások kölcsönös elismerésének feltételeirõl” címû egyezményt jelenti. (ad) „EGB Elõírás” az 1958. évi Genfi Egyezményhez csatolt valamely Elõírást jelenti (ae) „1997. évi Bécsi Egyezmény” az 1997. november 13-án Bécsben aláírt „Egyezmény a közúti jármûvek idõszakos vizsgálata egységes feltételeinek elfogadásáról és ezen vizsgálat kölcsönös elismerésérõl” címû egyezményt jelenti. (af) „EGB Szabály” az 1997. évi Bécsi Egyezményhez csatolt Szabályt jelenti.”

Source: https://magyarkozlony.hu/hivatalos-lapok/bd55ce3804a59d2ab260b5d86ef9687cb4ba310b/dokumentumok/31feecf372f8969235f837affe198f92abd461b7/letoltes